**Proiect „UE”**

**GUVERNUL REPUBLICII MOLDOVA**

**Hotărâre nr.\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**Chișinău**

**pentru modificarea Hotărîrii Guvernului nr.806/2013**

**cu privire la aprobarea Normei privind alimentele**

**congelate rapid, destinate consumului uman**

În temeiul Legii nr. 306/2018 privind siguranța alimentelor (Monitorul Oficial al Republicii Moldova, 2019, nr.59-65, art.120),

**Guvernul HOTĂRĂȘTE:**

1. Hotărîrea Guvernului nr.806/2013 cu privire la aprobarea Normei privind alimentele congelate rapid, destinate consumului uman (Monitorul Oficial al Republicii Moldova, 2013, nr.238-242, art. 916), cu modificările ulterioare, se completează și se modifică după cum urmează:
2. La pct. 1, sintagma „(se anexează)” se substituie cu sintagma „conform anexei nr. 1”;
3. Se completează cu pct.11 cu următorul cuprins:

„ **11.** Se aprobă Regulamentul privind controlul temperaturii din mijloacele de transport, din spațiile de antrepozitare și depozitare a alimentelor congelate rapid destinate consumului uman, conform anexei nr. 2.”;

1. La pct.2 sintagma „2. Controlul asupra executării prezentei hotărîri se pune în sarcina Ministerului Agriculturii și Industriei Alimentare.” se substituie cu sintagma „2. Controlul asupra executării prezentei hotărîri se pune în sarcina Agenției Naționale pentru Siguranța Alimentelor.”;
2. Se completează Anexa nr. 2 cu următorul cuprins:

„Anexa nr. 2

la Hotărîrea Guvernului nr. 806/2013

**Regulamentul**

**privind controlul temperaturii din mijloacele de transport, din spațiile de antrepozitare și depozitare a alimentelor congelate rapid,**

**destinate consumului uman**

Prezentul Regulament transpune Regulamentul (CE) nr. 37/2005 al Comisiei din 12 ianuarie 2005 privind controlul temperaturii din mijloacele de transport, din spațiile de antrepozitare și depozitare a alimentelor congelate rapid destinate consumului uman, CELEX: 32005R0037, publicat în Jurnalul Oficial al Uniunii Europene L 010/18 din 12 ianuarie 2005.

**CAPITOLUL I –DISPOZIȚII GENERALE**

**1.** Prezentul regulament se referă la controlul temperaturii din mijloacele de transport și din spațiile de antrepozitare și depozitare utilizate pentru alimentele congelate rapid.

**2.** Mijloacele de transport și spațiile de antrepozitare și depozitare a alimentelor congelate rapid se dotează cu instrumente de înregistrare pentru a controla, la intervale periodice și frecvente, temperatura aerului la care sunt păstrate alimentele congelate rapid.

**3.** Toate instrumentele de măsură utilizate în vederea controlului temperaturii, în conformitate cu pct.2, respectă standardele EN 12830, EN 13485 și EN 13486. Operatorii din sectorul alimentar păstrează toate documentele relevante care permit să se verifice dacă instrumentele menționate anterior sunt conforme cu aceste standarde.

**4.** Înregistrările referitoare la temperaturi se datează și se păstrează de către operatorul din sectorul alimentar pentru o perioadă de cel puțin un an sau o perioadă mai lungă, ținând seama de natura și de perioada de conservare a alimentelor congelate rapid.

**CAPITOLUL II –DEROGĂRI**

**5.** Prin derogare de la pct.2, 3 și 4, temperatura aerului în timpul depozitării în vitrinele frigorifice din magazine și în timpul distribuției locale, se măsoară cu cel puțin un termometru ușor vizibil.

**6.** În cazul vitrinelor frigorifice deschise:

1) linia maximă de încărcare a vitrinei se marchează clar;

2) termometrul indică temperatura în partea de retur a aerului la nivelul marcajului respectiv.

**7.** Agenția Națională pentru Siguranța Alimentelor poate acorda derogări de la prevederile pct.2, 3 și 4 în cazul instalațiilor frigorifice cu un volum mai mic de 10 m3, utilizate pentru depozitarea stocurilor în locurile de desfacere cu amănuntul, astfel încât temperatura aerului să fie măsurată cu un termometru ușor vizibil.”.

1. Norma privind alimentele congelate rapid, destinate consumului uman, se completează și se modifică după cum urmează:
2. Sintagma „Aprobată prin Hotărîrea Guvernului nr. 806 din 16 octombrie 2013” se substituie cu sintagma „Anexa nr. 1 la Hotărîrea Guvernului nr. 806/2013”;
3. Clauza de armonizare se completează cu sintagma „și Directiva nr.92/2/CEE a Comisiei din 13 ianuarie 1992 de stabilire a normelor de prelevare a eșantioanelor și a metodei de analiză comunitare utilizate la controlul temperaturilor alimentelor congelate rapid destinate consumului uman, CELEX: 31992L0002, publicată în Jurnalul Oficial al Uniunii Europene L 034/30 din 13 ianuarie 1992.”;
4. Pct.6 va avea următorul conținut:

**„**Temperatura alimentelor congelate rapid trebuie să fie stabilă și menținută în toate punctele produsului la valoarea de -18°C sau la o valoare mai mică, cu posibile scurte fluctuații ascendente, dar nu mai mult de 3°C în timpul transportului.

Sunt admise toleranțe de temperatură privind produsul pe durata distribuției locale și în vitrinele de prezentare a produselor vândute cu amănuntul, cu condiția ca aceste toleranțe să nu depășească 3°C, conform Regulilor specifice de igienă a produselor alimentare de origine animală, aprobate prin Hotărîrea Guvernului nr.435/2010.”.

**PRIM-MINISTRU Dorin RECEAN**

Contrasemnează:

Viceprim-ministru,

Ministrul agriculturii și

industriei alimentare Vladimir Bolea